મુરારી બાપુ એક સંત થી પણ અધિક છે. સંત વાણી માં ક્યાંય ભૂલ ન જ હોઈ. તમે તમારા મન ની કડવાશ કાઢી નાખો તો ફરિયાદ આપોઆપ જતી રહેશે. કોઈ વ્યક્તિ કડવાશ ધરાવતી હોય, તો તમે તેની ચિંતા ના કરશો. તેનો હિસાબ કિતાબ કરવા વાળો છે. આપણે આપણું સારાપણું જાળવી રાખવું. નદીએ નાહતા બાવાજીએ જોયું, વીંછી તણાય છે. તેમણે તેને હથેળી માં લઇ કિનારે કરવાની કોશિશ કરી. પણ વીંછી બાવાજી ને શંખ મારવા લાગ્યો. બાવાજી પ્રયત્ન ચાલુ રાખ્યો. કોઈ બોલું, બાવાજી જવાદો એને, તેતો તમને ડંખ મારે છે. બાવાજી બોલ્યા, વીંછી તેનું કામ કરે, હું મારુ કામ કરું. વાત ખુબ જ નાની છે, પણ સમજવા જેવી છે. આપણે આપણું સારાપણ જાળવી રાખવું, બાકી બીજી વાતની ચિંતા કરવી નહિ. ફરિયાદ કરવાનું તો સ્વભાવ માં થી જ કાઢી નાખવું. અપેક્ષા અને ફરિયાદ એક જ સિક્કાની બે બાજુ છે. અપેક્ષાઓ વધુ તો ફરિયાદો વધુ. અપેક્ષાઓ ઓછી તો ફરિયાદો પણ ઓછી.